**Ministru kabineta noteikumu**

**“Kārtība, kādā ziņo par sprāgstvielu prekursoriem”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Kārtība, kādā ziņo par sprāgstvielu prekursoriem” mērķis ir atbilstoši Eiropas Parlamenta un Padomes 2019. gada 20. jūnija Regulas (ES) Nr. [2019/1148](https://eur-lex.europa.eu/legal-content/LV/TXT/?uri=CELEX:32019R1148" \t "_blank) par sprāgstvielu prekursoru tirdzniecību un lietošanu, ar ko groza Regulu (EK) Nr. 1907/2006 un atceļ Regulu (ES) Nr. 98/2013, prasībām nodrošināt atbilstošu ziņošanas kārtību par darbībām ar sprāgstvielu prekursoriem. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Eiropas Parlamenta un Padomes 2019. gada 20. jūnija Regula (ES) Nr. [2019/1148](https://eur-lex.europa.eu/legal-content/LV/TXT/?uri=CELEX:32019R1148) par sprāgstvielu prekursoru tirdzniecību un lietošanu, ar ko groza Regulu (EK) Nr. 1907/2006 un atceļ Regulu (ES) Nr. 98/2013.2. Likums “Grozījumi Valsts drošības iestāžu likumā”. Stājās spēkā 2019. gada 1. janvārī. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz šim sprāgstvielu prekursoru tirdzniecība un lietošana tika atrunāta Eiropas Parlamenta un Padomes 2013.gada 15.janvāra Regulā (ES) Nr.98/2013 par sprāgstvielu prekursoru tirdzniecību un lietošanu (turpmāk – Regula Nr. 98/2013).  2019.gada 20.jūnijā tika pieņemta jauna Eiropas Parlamenta un Padomes 2019.gada 20.jūnija Regula (ES) Nr. 2019/1148 par sprāgstvielu prekursoru tirdzniecību un lietošanu, ar ko groza Regulu (EK) Nr. 1907/2006 un atceļ Regulu (ES) Nr.98/2013 (turpmāk – Regula Nr. 2019/1148), kura ar 2021.gada 1.februāri aizstās lietošanu Regulu Nr.98/2013.  Regula Nr.2019/1148 pēc savas būtības satur Regulai Nr.98/2013 līdzīgu regulējumu, tomēr paredzot papildu prasības un precizējot Regulā Nr. 98/2013 ietvertās prasības.  Regula Nr.2019/1148 paredz, ka plašas sabiedrības locekļiem nevajadzētu būt atļautam iegādāties, ievest, turēt īpašumā vai lietot konkrētus sprāgstvielu prekursorus koncentrācijā, kas pārsniedz konkrētas robežvērtības masas procentos (masas %) saskaņā ar šīs regulas I pielikumu. Tātad Regula Nr.2019/1148 neaizliedz kādu konkrēto preču (vai preču grupu) apriti, bet gan nosaka tirdzniecības ierobežojumus noteiktajiem sprāgstvielu prekursoriem, kuri savukārt tiek izmantoti dažādās jomās (piemērām, lauksaimniecībā, medicīnā, ražošanā utt.) un tikai noteiktajā koncentrācijā. Ņemot vērā minēto, nepastāv nozares likums, kurā varētu paredzēt regulējumu šīs regulas īstenošanai.  Regulas Nr.2019/1148 noteikumi nosaka kā darīt pieejamas, ievest, turēt īpašumā un lietot tādas vielas vai maisījumus, ko varētu ļaunprātīgi izmantot sprāgstvielu nelikumīgai izgatavošanai, nolūkā ierobežot attiecīgo vielu vai maisījumu pieejamību plašas sabiedrības locekļiem un nodrošināt atbilstīgu ziņošanu par aizdomīgiem darījumiem visā piegādes ķēdē.  Vēršama uzmanība, ka Regulas Nr. 2019/1148 5.panta 3.punkts satur rīcības brīvību dalībvalstīm saglabāt vai noteikt licencēšanas režīmu, ar kuru konkrētus ierobežotus sprāgstvielu prekursorus koncentrācijā, kas nepārsniedz attiecīgās augšējās robežvērtības, kuras izklāstītas I pielikuma tabulas 3. slejā, atļauj darīt pieejamus plašas sabiedrības locekļiem, tiem tos ievest, turēt īpašumā vai lietot.  2013.gadā Iekšlietu ministrija saistībā ar Regulas Nr.98/2013 prasību īstenošanu veica aptauju starp dažādās jomās atbildīgajām institūcijām (Zemkopības ministrija, Ekonomikas ministrija, Veselības ministrija, Vides aizsardzības un reģionālās attīstības ministrija) par nepieciešamību noteikt licenču izsniegšanas procedūru sprāgstvielu prekursoriem vai saglabāt jau esošu licencēšanas mehānismu, ja tāds pastāv. Iekšlietu ministrijā netika saņemta informācija no minētajām institūcijām, ka šāds regulējums nozarēs būtu nepieciešams vai, ka būtu nepieciešams saglabāt esošo licencēšanas mehānismu. Līdz ar to tirgū plašas sabiedrības locekļiem var nonākt tikai reglamentētie sprāgstvielu prekursori un Regulas Nr.2019/1148 5. un 6. panta noteikumi Latvijas Republikā nav īstenojami un piemērojami.  Saskaņā ar Līguma par Eiropas Savienības darbību 288.panta otro daļu regulas ir vispārpiemērojami tiesību akti, kas uzliek saistības kopumā un ir tieši piemērojamas visās dalībvalstīs. No regulu tiešās iedarbības kritērija izriet regulu pārrakstīšanas aizliegums. Līdz ar to dalībvalstīm ir jānodrošina tikai to Regulas Nr.2019/1148 noteikumu īstenošanu, kuros tas ir nepaprotami norādīts.  Ar Regulas Nr.2019/1148 9.panta 3.punktu dalībvalstīm ir uzdots nodrošināt Regulas Nr.2019/1148 tehnisko jautājumu īstenošanas izpildi, proti, izveidot kontaktpunktu.  Ņemot vērā minēto, kā arī to, ka nepastāv tāds nozares likums, kurā varētu iestrādāt Regulas Nr.2019/1148 prasību īstenošanai nepieciešamu regulējumu, ir izstrādāts Ministru kabineta noteikumu projekts, lai nodrošinātu Regulas Nr.2019/1148 prasību attiecībā uz kontaktpunkta ziņošanai par aizdomīgiem darījumiem ar sprāgstvielu prekursoriem un to pazušanas vai zādzības gadījumiem izveidošanu izpildi.  Pašlaik Regulā Nr.98/2013 noteikto prasību īstenošanu attiecībā uz komersantu (ekonomikas dalībnieku) ziņošanas pienākumu nodrošina Ministru kabineta 2015.gada 3.marta noteikumi Nr.110 “Kārtība, kādā ziņo par sprāgstvielu prekursoriem” (turpmāk – Noteikumi Nr.110), kas nosaka kārtību, kādā komersants (ekonomikas dalībnieks) ziņo par aizdomīgiem darījumiem ar Regulas Nr. 98/2013 I un II pielikumā uzskaitītajām vielām un tās saturošiem maisījumiem vai vielām, kā arī par minēto maisījumu un vielu būtiskiem pazušanas gadījumiem un zādzībām.  Izvērtējot sakarā ar jaunas Regulas Nr.2019/1148 spēkā stāšanos nepieciešamo grozījumu apjomu, ir secināts, ka nepieciešams izstrādāt jaunu Ministru kabineta noteikumu projektu “Kārtība, kādā ziņo par sprāgstvielu prekursoriem” (turpmāk – projekts), savukārt Noteikumus Nr.110 atzīt par spēkā neesošiem.  Regulas Nr.2019/1148 9.panta 3.punkts nosaka, ka katra dalībvalsts izveido vienu vai vairākus valsts kontaktpunktus ziņošanai par aizdomīgiem darījumiem un būtiskiem pazušanas gadījumiem un zādzībām, precīzi norādot to tālruņa numuru un e-pasta adresi, kā arī tīmekļa veidlapu vai jebkuru citu efektīvu rīku. Dalībvalstīm ir jānodrošina, ka minētā ziņošana ir ātra, savukārt atbildīgās iestādes reakcija – operatīva un efektīva.  Regulas Nr. 2019/1148 paskaidrojuma rakstā (dokumenta Nr. COM (2018) 209 final, 2018/0103 (COD)) ir minēts, ka sprāgstvielu prekursoru tirdzniecības un lietošanas ierobežojumi un kontroles pasākumi ir nozīmīgi teroristu tīklu darbību izjaukšanā, apgrūtinot uzbrukšanu mērķiem un piekļūšanu bīstamām vielām, kā arī to izvietošanu. Līdz ar to attiecīgā kontaktpunkta izveidošana ir viens no mehānismiem terorisma novēršanas un apkarošanas jomā.  Valsts drošības dienestā ir izveidota speciālā elektroniskā adrese un tālrunis, kuru izmanto attiecīgas amatpersonas, lai nodrošinātu operatīvu saņemtas informācijas apstrādi. Attiecīgā informācija tiek saņemta uzreiz, turklāt pieejama tieši amatpersonai, kura ar šādiem jautājumiem strādā, tādējādi nepieciešamības gadījumā nodrošinot ātru un efektīvu rīcību sabiedrības drošības apdraudējuma gadījumā. Jāvērš uzmanība, ka minētais specializēts e-pasts un tālrunis primāri ir domāts steidzamas informācijas nodošanai, nevis tādai “oficiālai” saziņai, kas būtu līdzvērtīga ierakstītai vēstulei. Minētā saziņas kanāla izveidošana neliedz personām vērsties Valsts drošības dienestā, izmantojot oficiālo elektronisko adresi vai citus pieejamus saziņas kanālus.  Savukārt minētā panta 4.punktā ir noteikts, ka ekonomikas dalībnieki un tiešsaistes tirdzniecības vietas drīkst atteikt aizdomīgu darījumu. Tās ziņo par aizdomīgo darījumu vai aizdomīga darījuma mēģinājumu 24 stundu laikā, kopš konstatēts, ka tas ir aizdomīgs. Turklāt minētā panta 5.punkts paredz, ka ekonomikas dalībnieki un profesionāli lietotāji ziņo par būtiskiem reglamentētu sprāgstvielu prekursoru pazušanas gadījumiem un zādzībām 24 stundu laikā, kopš tas konstatēts, ziņojumu sniedzot tās dalībvalsts valsts kontaktpunktam, kurā pazušanas gadījums vai zādzība notikusi.  Ņemot vērā minēto, projekts attiecīgi paredz, ka par sprāgstvielu prekursoru aizdomīgiem darījumiem, pazušanas gadījumiem un zādzībām ziņo ne tikai ekonomikas dalībnieks, bet attiecīgi arī tiešsaistes tirdzniecības vietas un profesionāli lietotāji. Tāpat, ņemot vērā veiktos grozījumus Valsts drošības iestāžu likumā attiecībā uz iestādes nosaukumu un kontaktinformāciju projektā ir attiecīgi precizēta informācija par Latvijas kontaktpunkta nosaukumu un kontaktpunkta kontaktinformāciju.  Vienlaikus ir atzīmējams, ka, ievērojot Regulas Nr.2019/1148 10.pantu Valsts drošības dienests organizē ikgadēju semināru komersantiem (ekonomikas dalībniekiem) un atsevišķām valsts institūcijām (Zemkopības ministrija, Valsts augu aizsardzības dienests, Valsts vides dienests) par Eiropas Savienības normatīvo regulējumu saistībā ar prekursoru tirdzniecību un lietošanu. Semināra laikā dalībniekiem tiek skaidrota Eiropas Savienības tiesību regulējuma būtība, norādīts uz apstākļiem, kas jāņem vērā organizējot darbu ar prekursorus saturošajiem produktiem, tiek runāts arī par valstī esošo normatīvo regulējumu, komersanti (ekonomikas dalībnieki) tiek informēti, kā uzlabot preču uzglabāšanas drošību. Seminārā, atbilstoši aktualitātēm un nepieciešamībai tiek ietvertas arī citas tēmas.  Regulas Nr.2019/1148 11.panta 1.punktā ir noteikts, ka katra dalībvalsts nodrošina, ka ir izveidotas kompetentas iestādes, kas pārbauda un kontrolē pareizu Regulas Nr.2019/1148 5. – 9.panta piemērošanu (“valsts inspekcijas iestādes”). Savukārt 11.panta 2.punktā ir paredzēts, ka katra dalībvalsts nodrošina, ka valsts inspekcijas iestādēm ir līdzekļi un izmeklēšanas pilnvaras, kas vajadzīgas, lai nodrošinātu pienācīgu to uzdevumu pārvaldību saskaņā ar šo regulu. Ņemot vērā, ka Regulā Nr.2019/1148 noteiktā inspekcijas funkcija ietver sevī tiesības izmeklēt, no kurām izriet tiesības nepieciešamības gadījumā arī sodīt, Valsts policija ir uzskatāma par valsts inspekcijas iestādi Regulas Nr.2019/1148 11.panta izpratnē. Vienlaikus norādāms, ka Valsts drošības dienests, pildot kontaktpunkta funkciju, kam ziņo par aizdomīgiem darījumiem ar sprāgstvielu prekursoriem un to pazušanas vai zādzības gadījumiem, analizē ar paziņotajiem gadījumiem saistītos riskus un nepieciešamības gadījumā sniedz atbilstošo informāciju Valsts policijai tās funkciju izpildei.  Regulas Nr. 2019/1148 13.pants nosaka dalībvalstīm pienākumu paredzēt noteikumus par sankcijām, kas piemērojamas par šīs regulas pārkāpumiem, un veikt visus vajadzīgos pasākumus, lai nodrošinātu to īstenošanu. Izvērtējot Regulas Nr. 2019/1148 normas ir nosakāmā administratīvā atbildība par nodarbināto neinstruēšanu vai apmācības neveikšanu jautājumos par sprāgstvielu prekursoru tirdzniecību un ziņošanas pienākumu pārkāpumiem, par neziņošanu par sprāgstvielu prekursoru aizdomīgiem darījumiem, pazušanas gadījumiem un zādzībām, kā arī par ierobežotu sprāgstvielu prekursoru neatļautu pārdošanu, lietošanu, iegādāšanos un glabāšanu plašas sabiedrības locekļiem. Likumprojekts, kas nosaka atbildību par administratīvajiem pārkāpumiem, kas ir saistīti ar sprāgstvielu prekursoru apriti, ir izstrādāts un izsludināts Valsts sekretāru 2020.gada 29.oktobra sanāksmē (VSS-914).  Vienlaikus atzīmējams, ka ziņošanas pienākumu atbilstoši Regulas Nr.2019/1148 19., 20. un 21.pantam nodrošina Valsts drošības dienests. |
| 3. | Projekta izstrādē iesaistītās institūcijas | Valsts drošības dienests, Iekšlietu ministrija. |
| 4. | Cita informācija | Nav. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz atsevišķu personu loku, kuri saistīti ar sprāgstvielu prekursoru tirdzniecību un lietošanu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  | | |
| **III. Tiesību akta projekta ietekme uz valsts budžetu un pašvaldību budžetiem** | | |
| Projekts šo jomu neskar. | | |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| Nepieciešamie saistītie tiesību aktu projekti | Regulas Nr. 2019/1148 13.pants nosaka dalībvalstīm pienākumu paredzēt noteikumus par sankcijām, kas piemērojamas par šīs regulas pārkāpumiem, un veic visus vajadzīgos pasākumus, lai nodrošinātu to īstenošanu. Izvērtējot Regulas Nr. 2019/1148 normas ir nosakāmā administratīvā atbildība par nodarbināto neinstruēšanu vai apmācības neveikšanu jautājumos par sprāgstvielu prekursoru tirdzniecību un ziņošanas pienākumu pārkāpumiem, par neziņošanu par sprāgstvielu prekursoru aizdomīgiem darījumiem, pazušanas gadījumiem un zādzībām, kā arī par ierobežotu sprāgstvielu prekursoru neatļautu pārdošanu, lietošanu, iegādāšanos un glabāšanu plašas sabiedrības locekļiem.  Likumprojekts, kas nosaka atbildību par administratīvajiem pārkāpumiem, kas ir saistīti ar sprāgstvielu prekursoru apriti, ir izstrādāts un izsludināts Valsts sekretāru 2020.gada 29.oktobra sanāksmē (VSS-914). | |
| Atbildīgā institūcija | Iekšlietu ministrija. | |
| Cita informācija | Ar Projekta spēkā stāšanās datumu spēku zaudēs Ministru kabineta 2015. gada 3. marta noteikumi Nr. 110 “Kārtība, kādā ziņo par sprāgstvielu prekursoriem”. | |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts atbilst saistībām pret Eiropas Savienību. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |  |  |  |
| --- | --- | --- | --- |
| **1.tabula**  **Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 2019. gada 20. jūnija Regula (ES) Nr. [2019/1148](https://eur-lex.europa.eu/legal-content/LV/TXT/?uri=CELEX:32019R1148) par sprāgstvielu prekursoru tirdzniecību un lietošanu, ar ko groza Regulu (EK) Nr. 1907/2006 un atceļ Regulu (ES) Nr. 98/2013 | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas [2019/1148](https://eur-lex.europa.eu/legal-content/LV/TXT/?uri=CELEX:32019R1148)  3. panta 7. punkts | 2. punkts | Regulas Nr. 2019/1148 3. panta 7. punkta īstenošana tiks nodrošināta pilnībā | Projekts nesatur stingrākas prasības nekā attiecīgais ES tiesību akts. |
| Regulas [2019/1148](https://eur-lex.europa.eu/legal-content/LV/TXT/?uri=CELEX:32019R1148)  3. panta 9. punkts | 2. punkts | Regulas Nr. 2019/1148 3. panta 7. punkta īstenošana tiks nodrošināta pilnībā | Projekts nesatur stingrākas prasības nekā attiecīgais ES tiesību akts. |
| Regulas [2019/1148](https://eur-lex.europa.eu/legal-content/LV/TXT/?uri=CELEX:32019R1148)  3. panta 10. punkts | 2. punkts | Regulas Nr. 2019/1148 3. panta 7. punkta īstenošana tiks nodrošināta pilnībā | Projekts nesatur stingrākas prasības nekā attiecīgais ES tiesību akts. |
| Regulas [2019/1148](https://eur-lex.europa.eu/legal-content/LV/TXT/?uri=CELEX:32019R1148)  3. panta 11. punkts | 2. punkts | Regulas Nr. 2019/1148 3. panta 7. punkta īstenošana tiks nodrošināta pilnībā | Projekts nesatur stingrākas prasības nekā attiecīgais ES tiesību akts. |
| Regulas [2019/1148](https://eur-lex.europa.eu/legal-content/LV/TXT/?uri=CELEX:32019R1148)  9. panta 3. punkts | 3. punkts | Regulas Nr. 2019/1148 9. panta 3. punkta īstenošana tiks nodrošināta pilnībā | Projekts nesatur stingrākas prasības nekā attiecīgais ES tiesību akts. |
| Regulas [2019/1148](https://eur-lex.europa.eu/legal-content/LV/TXT/?uri=CELEX:32019R1148)  9.panta 4.punkts | 4.punkts | Regulas Nr. 2019/1148 9. panta 4. punkta īstenošana tiks nodrošināta pilnībā | Projekts nesatur stingrākas prasības nekā attiecīgais ES tiesību akts. |
| Regulas [2019/1148](https://eur-lex.europa.eu/legal-content/LV/TXT/?uri=CELEX:32019R1148)  9 panta 5. punkts | 4. punkts | Regulas Nr. 2019/1148 9. panta 5. punkta īstenošana tiks nodrošināta pilnībā | Projekts nesatur stingrākas prasības nekā attiecīgais ES tiesību akts. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | Regulas Nr. 2019/1148 5.panta 3.punkts satur rīcības brīvību dalībvalstīm saglabāt vai noteikt licencēšanas režīmu, ar kuru konkrētus ierobežotus sprāgstvielu prekursorus koncentrācijā, kas nepārsniedz attiecīgās augšējās robežvērtības, kuras izklāstītas I pielikuma tabulas 3. slejā, atļauj darīt pieejamus plašas sabiedrības locekļiem, tiem tos ievest, turēt īpašumā vai lietot. Minētā rīcības brīvība netiek īstenota, jo nav informācijas no iestādēm, ka šāds regulējums nozarēs būtu nepieciešams. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāropolitiku) projektiem | Projekts šo jomu neskar | | |
| Cita informācija | Latvijas Republikai jānodrošina Regulas Nr. 2019/1148 izpilde sākot ar 2020. gada 1.februāri. | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei.** | | | |
| Projekts šo jomu neskar | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par Ministru kabineta noteikumu projektu un dotu iespēju izteikt viedokli, informācija par Ministru kabineta noteikumu projektu ievietota Iekšlietu ministrijas un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Lai nodrošinātu efektīvu, atklātu, ietverošu, savlaicīgu un atbildīgu sabiedrības līdzdalību un sabiedrības pārstāvjiem nodrošinātu iespēju rakstiski sniegt viedokli par Ministru kabineta noteikumu projektu tā izstrādes stadijā, 2020. gada 29.jūnijā informācija par Ministru kabineta noteikumu projektu ievietota Iekšlietu ministrijas tīmekļa vietnē (<http://iem.gov.lv/lat/sadarbiba_ar_nvo/diskusiju_dokumenti/?doc=43162>), aicinot sabiedrību viedokļus par Ministru kabineta noteikumu projektu sniegt līdz 2020. gada 12.jūlijam. Vienlaikus Iekšlietu ministrija, izpildot Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 14.punktu, projektu 2020. gada 29.jūnijā nosūtīja Valsts kancelejai publicēšanai tās tīmekļa vietnē (<https://mk.gov.lv/content/ministru-kabineta-diskusiju-dokumenti>). |
| 3. | Sabiedrības līdzdalības rezultāti | Sabiedrības līdzdalības rezultātā priekšlikumi no sabiedrības locekļiem netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts drošības dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nebūs nepieciešama.  Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Iekšlietu ministrs S. Ģirģens

Vīza: valsts sekretārs D. Trofimovs

Pavļuka 67219584

olesja.pavluka@iem.gov.lv